
„Borba protiv govora mržnje i narativa podjela u BiH“
Preporuke ekspertne radne grupe


Prekršajno reguliranje
Prekršajne odredbe zakona o javnom redu i miru 
· Proširiti/dopuniti  listu zaštićenih karakteristika na način da ista obuhvaća rasnu pripadnost, boju kože, vjersko uvjerenje, nacionalno ili etničko porijeklo, jezik, invaliditet, spol,  seksualnu orijentaciju ili neke druge osobine (uskladiti sa  Zakonom o zabrani diskriminacije BiH). 
· Izmijeniti definicije javnog mjesta na način da iste obuhvati i online prostor. 

Prekršajne odredbe zakona o javnom okupljanju i Prekršajne odredbe zakona o sportskim priredbama
· Donijeti odnosne zakone u svom kantonima u Federaciji BiH, Republici Srpskoj i Brčko Distriktu BiH (gdje isti nisu doneseni).
· Ujednačiti propise na način da se u svim zakonima isti odnose kako na redare tako i na sudionike javnog okupljanja. 
· Pooštriti i ujednačiti kaznene sankcije u dijelu gornje granice.
· Uz novčane kazne predvidjeti i posebne obaveze poput društveni korisnog rada, humanitarnog rada, obavezne edukacije i sl.).

Kaznenopravno reguliranije
· Uskladiti odredbe na nivou entiteta u BiH i Brčko Distriktu BiH.
· Proširiti i ujednačiti liste zaštićenih karakteristika u odredbama na nivou entiteta u BiH i Brčko Distriktu BiH na način da ista obuhvaća rasnu pripadnost, boju kože, vjersko uvjerenje, nacionalno ili etničko porijeklo, jezik, invaliditet, spol,  seksualnu orijentaciju ili neke druge osobine (uskladiti sa međunarodnim propisima i Zakonom o zabrani diskriminacije BiH).
· Jasno istaći mogućnost počinjenja djela u online prostoru u odredbama na nivou entiteta u BiH i Brčko Distriktu BiH.
· Osnovati radnu grupu za rad na navedenim problemima.
· U odredbe koje pripadaju općem dijelu kaznenog zakona, unijeti propis prema kome sud može učiniocu uz uvjetnu osudu odrediti jednu ili više posebnih obveza te regulirati koje su to posebne obveze (u smislu taksativnog navođenja, uz generalnu klauzulu), vrijeme njihovog trajanja i druga pitanja u svezi sa navedenim.
· Ukoliko se posebne obveze unesu u kazneni zakon, taj potez zakonodavca se treba odraziti i na postupak za izdavanje kaznenog naloga na način da se, u odredbu o kaznenim sankcijama i mjerama koje se mogu izreći, izričito navede da se učiniocu kaznenog djela uz uvjetnu osudu mogu izreći i zakonom propisane posebne obaveze. 

Dokumenti kojima se regulira govor mržnje u medijima
· Propisati obavezu djelovanja Regulatorne agencije za komunikacije (RAK) po službenoj dužnosti. 
· Uspostaviti tijelo sa ingerencijom RAK-a za efektivan nadzor i sankcioniranje nad štampanim i online medijima.
Generalne preporuke
· Kontinuirana edukacija ovlaštenih službenih osoba, tužitelja i sudaca.
· Inicijativa prema Viskokom sudbenom i tužiteljskom vijeću – za prioritetnim postupanjem u ovom predmetima.

